Mai multe loturi de îngheţată cu oxid de etilenă, un pesticid cancerigen, retrase de pe piaţa din România. Anunțul ANSVSA.
Mai multe loturi de înghețată cu oxid de etilenă, un pesticid cancerigen, au fost retrase de la vânzare în România. Este vorba despre loturi de înghețată Bounty, Twix și Snickers. Reprezentanții ANSVSA spun că peste 100.000 de bucăți de înghețată au fost retrase deja de pe piața din România.
Numeroase loturi de înghețată Bounty, Twix și Snickers au fost retrase de pe piața din România din cauza oxidului de etilenă la niveluri mai mari decât cele permise de legislația UE, a anunțat sâmbătă Autoritatatea Națională Sanitar Veterinară și Pentru Siguranța Alimentelor (ANSVSA).Citește și Ce este oxidul de etilenă, pesticidul depistat în 7000 de produse alimentare regăsite în două supermarketuri mari din FranțaPotrivit ANSVSA, peste 100.000 de bucăți de înghețată au fost retrase deja de pe piața din țară. Comisia Europeană a decis că produsele care conţin un aditiv numit roşcovă (caruba) şi contaminat cu oxid de etilenă, un pesticid cancerigen interzis în Europa, vor trebui retrase de pe piaţa europeană chiar dacă pesticidul nu este detectat.LISTA produselor şi a loturilor poate fi consultată AICI."Mars recheamă din România produsele noastre de îngheţată menţionate mai jos. Acest lucru se datorează prezenţei oxidului de etilenă într-un ingredient produs de unul dintre furnizorii noştri, la niveluri mai mari decât cele permise de legislaţia UE.  Acest fapt are impact cu privire la Mars precum şi alţi producători. ESTE IMPORTANT că, deşi nivelul de oxid de etilenă din ingredientul afectat este peste limitele legale pentru Europa, noi folosim doar o cantitate mică din acest ingredient în produsele noastre de îngheţată. Ca urmare, nivelul de oxid de etilenă din îngheţată este minimal şi mult sub limitele legale din Europa pentru ingredient. Consumarea produsului nu este nocivă", transmite o informare postată pe site-ul ANSVSA.